Р А З П О Р Е Ж Д А Н Е 

	Днес, _07.03.2008 г._ в гр.Левски, СТОЙКА МАНОЛОВА, съдия-докладчик по НДОХ № _20084410200136_ по описа на Районен съд Левски, след като се запознах с образуваното наказателно дело под горния номер, констатирах следното:
	Производството по делото е образувано по внесен обвинителен акт против С.Д. от гр. Б., обл. П., за престъпление по чл. 209 ал.1 от НК.
	Д. е обвинен от РП Левски в това, че на 25.08.2005 г. в гр. Камено, обл. Бургас, с цел да набави за себе си имотна облага, въвел и поддържал заблуждение у Е.Д. от с.гр., че е акредитиран (оторизиран) от ИА „БСА” да извършва контрол (освидетелстване) на ППС, превозващи определени опасни товари по шосе с ЕТ „С. Д.” гр. Б., въпреки, че акредитацията й е отнета на 23.09.2004 г. със Заповед №***/13.09.2004 г. на ИА „БСА”, извършил контрол (освидетелстване) на седлови влекач – т.а. „МАН” с рег. № * ** ** **, собственост на ЕТ „Н. – **- Е. Д.” гр. К. и с това му причинил имотна вреда в размер на 130 лв. 
	Видно от обстоятелствената част на обвинителния акт е, че обвинението, повдигнато срещу Д. е за извършено престъпление в гр. Камено, а съгласно разпоредба на чл. 36 ал.1 от НПК, делото е подсъдно на съда, в чийто район е из вършено престъплението.
	Предвид изложеното, считам, че делото е подсъдно на друг, равен по степен съд, а именно – Районен съд гр. Бургас, поради което и съдебното производство по НДОХ 20084410200136 по описа на РС Левски следва да бъде прекратено, а наказателното дело – изпратено на компетентния съд – Районен съд гр. Бургас. 
	Предвид изложеното, съдията-докладчик

Р А З П О Р Е Д И:

	ПРЕКРАТЯВА на основание чл. 249 ал.1 във вр. с чл. 248 ал.2 т.1 във вр. чл. 42 ал.2  във вр. с чл. 36 ал.1 от НПК съдебното производство по НДОХ 20084410200136 по описа на РС Левски.
	ИЗПРАЩА НДОХ 20084410200136 по компетентност на Районен съд гр. БУРГАС.

СЪДИЯ-ДОКЛАДЧИК:
				(Ст. Манолова)